Kazimieras Alchimavičius
Kazimieras Alchimavičius (lenk. Kazimierz Alchimowicz, 1840 m. gruodžio 20 d. Dambrava – 1916 m. gruodžio 31 d. Varšuva) – dailininkas. Mokėsi Vilniuje. Už dalyvavimą 1863–1864 sukilime ištremtas į Sibirą (iki 1869). Apie 1871–73 mokėsi Varšuvos piešimo mokykloje, V. Gersono studijoje, 1873–75 – Miuncheno dailės akademijoje. 1876–78 gyveno Prancūzijoje. 1877 m. pabaigoje ar 1878 m. dailininkas apsigyveno Varšuvoje, 1880 m. čia atidarė tapybos studiją, nuo 1890 m. dėstė piešimą Bronislavos Posvikovos tapybos ir skulptūros mokykloje. K. Alchimavičius mirė 1916 m. gruodžio 31 d. Varšuvoje, palaidotas Povonzkų kapinėse. Dalyvavo parodose Lenkijoje, Vilniuje (1888), Paryžiuje (1881–1900), Vienoje (1882), Odesoje (1890), Miunchene (1892).